**Līgums par inkubācijas atbalsta piešķiršanu**

Datums skatāms laika zīmogā Nr. 10.2.-1-L-2024/\_\_

**Latvijas Investīciju un attīstības aģentūra**, kas darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums”, tās Biznesa inkubatoru departamenta direktores Danutas Pīlapas personā (turpmāk **-** Aģentūra),no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru \_\_\_\_\_\_\_\_\_\_, juridiskā adrese \_\_\_\_\_\_\_\_\_\_, kuras vārdā, pamatojoties uz \_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk **-** Atbalsta saņēmējs), no otras puses,

turpmāk abas kopā sauktas **-** Puses, noslēdz līgumu (turpmāk **-** Līgums) par turpmāk minēto.

1. **Līguma mērķis**

Līguma mērķis ir nodrošināt inkubācijas atbalstu (turpmāk **-** atbalsts) Atbalsta saņēmējam saskaņā ar Eiropas Savienības Eiropas Reģionālās attīstības fonda projektu „MVU inovatīvas uzņēmējdarbības attīstība”, projekta identifikācijas numurs 1.2.3.1/1/23/I/001 (turpmāk **-** Projekts), kas apstiprināts ar Centrālās finanšu un līguma aģentūras 2023. gada 15.septembra lēmumu Nr. 39-2-10/5828 un īstenots saskaņā ar 2023.gada 26.septembra noslēgto vienošanos par projekta īstenošanu Eiropas Savienības kohēzijas politikas programmas 2021.-2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” (turpmāk **-** Vienošanās par projekta īstenošanu) ietvaros.

1. **Līguma priekšmets**
   1. Aģentūra Līguma ietvaros Atbalsta saņēmējam saskaņā ar Ministru kabineta 2023. gada 13. jūlija noteikumiem Nr.407 ”Eiropas Savienības kohēzijas politikas programmas 2021.-2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” īstenošanas noteikumi” (turpmāk **-** MK noteikumi Nr.407) var sniegt atbalstu šādām atbalstāmajām darbībām:
      1. piešķirot grantu līdz MK noteikumu Nr.407 39.punktā paredzētajam apmēram, ievērojot atbalsta intensitāti, kas norādīta MK noteikumu Nr.407 75.3-75.5.apakšpunktos;
      2. nodrošinot koprades un sapulču telpas, tostarp nodrošinot kopradestelpās esošās biroja aprīkojuma un tehnikas, kā arī interneta pieslēguma un citu resursu lietošanu Aģentūras izveidotajās teritoriālajās struktūrvienībās (turpmāk **-** Pārstāvniecībās), kurās tas ir pieejams;
      3. nodrošinot dalību mācību ciklā par biznesa procesiem un individuālas konsultācijas, kas vērstas uz biznesa attīstību.
   2. Līguma 2.1.1. un 2.1.3.apakšpunktā (ja attiecas) minēto atbalstu Aģentūra Atbalsta saņēmējam piešķir saskaņā ar Eiropas Komisijas 2023. gada 13. decembra Regulu (ES) Nr. [2023/2831](https://eur-lex.europa.eu/eli/reg/2023/2831) par Līguma par Eiropas Savienības darbību 107. un 108. panta piemērošanu *de minimis* atbalstam.
2. **Vispārīgie nosacījumi atbalsta saņemšanai**
   1. Aģentūra atbalstu sniedz saskaņā ar MK noteikumiem Nr.407, Vienošanos par projekta īstenošanu un Aģentūras iekšējiem noteikumiem “Kārtība, kādā Latvijas Investīciju un attīstības aģentūra Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.1. pasākuma "Atbalsts MVU inovatīvas uzņēmējdarbības attīstībai" projekta Nr.1.2.3.1/1/23/I/001 “MVU inovatīvas uzņēmējdarbības attīstība” biznesa inkubācijas aktivitātes nodrošināšanas ietvaros veic atbalsta saņēmēju atlasi, piešķir un uzskaita pirmsinkubācijas un inkubācijas atbalstu” (turpmāk **-** Iekšējie noteikumi).
   2. Atbalsta saņēmējam inkubācijas atbalstu nodrošina Pārstāvniecība \_\_\_\_\_\_\_\_\_\_\_\_.
   3. Aģentūra Valsts platformas biznesa attīstībai tīmekļvietnē [www.business.gov.lv](http://www.business.gov.lv/) (turpmāk **-** Aģentūras informācijas sistēma) publicē atbalsta nosacījumus un ierobežojumus, kas ir saistoši Atbalsta saņēmējam.
   4. Līguma  2.1.1.apakšpunktā minēto atbalstāmo darbību ietvaros radušās izmaksas ir attiecināmas atbilstoši vienkāršoto izmaksu metodikām[[1]](#footnote-2).
   5. Lai saņemtu Līguma 2.1.apakšpunktā norādīto atbalstu, Atbalsta saņēmējam ir jāatbilst visām MK noteikumu Nr.407 un Iekšējo noteikumu prasībām.
   6. Atbalsta saņēmējs var saņemt atbalstu, ja ir izpildīti šādi nosacījumi:
      1. Atbalsta saņēmējs ir veicis apmaksu bezskaidras naudas norēķinu veidā no sava konta kredītiestādē, nodrošinot, ka izmaksas ir tieši saistītas ar Līguma pielikumā minēto mērķu sasniegšanu, atbilst pareizas finanšu vadības principiem, atbilst MK noteikumos Nr.407 noteiktajiem izmaksu ierobežojumiem, ir samērīgas un ekonomiski pamatotas;
      2. Atbalsta saņēmējs ir veicis apmaksu par īstenotām atbalstāmām darbībām (tas ir, darbībām, par kurām atbilstoši MK noteikumiem Nr.407 Aģentūra var sniegt atbalstu) līdz attiecīgā maksājuma pieprasījuma iesniegšanas brīdim;
      3. Atbalsta saņēmējs ir nodrošinājis atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem;
      4. Atbalsta saņēmējs ir sagatavojis un Aģentūras noteiktajā termiņā iesniedzis Līguma 2.1.1.apakšpunktā minētā paredzamā atbalsta iesniegumu par *de minimis* atbalsta piešķiršanu ar atbalstāmo darbību (aktivitāšu) plānu (turpmāk **-** Finanšu atbalsta pieteikums) un Aģentūra to ir apstiprinājusi;
      5. Atbalsta saņēmējs ir sagatavojis un Līgumā paredzētajā termiņā iesniedzis Aģentūrā maksājuma pieprasījumu (tajā skaitā nodevumus un izmaksu pamatojošos dokumentus, ja attiecas), ko Aģentūra ir apstiprinājusi.
   7. Līguma ietvaros maksimālais atbalsta apmērs, uz kuru Atbalsta saņēmējs var pieteikties, ir:
      1. Līguma pirmajā darbības gadā Atbalsta saņēmējs, kas tika apstiprināts:
         1. eksportspējīga komersanta atbalstam, var pretendēt uz atbalsta summu līdz 25 000,00 EUR (divdesmit pieci tūkstoši *euro* un 00 centi);
         2. inovatīva komersanta atbalstam, var pretendēt uz atbalsta summu līdz 55 000,00 EUR (piecdesmit pieci tūkstoši *euro* un 00 centi);
         3. radošo industriju komersanta atbalstam, var pretendēt uz atbalsta summu līdz 25 000,00 EUR (divdesmit pieci tūkstoši *euro* un 00 centi);
         4. radošo industriju inovatīva komersanta atbalstam, var pretendēt uz atbalsta summu līdz 55 000,00 EUR (piecdesmit pieci tūkstoši *euro* un 00 centi).
      2. Atbalsta saņēmējs Līguma pirmajā darbības gadā var pretendēt uz papildus atbalsta summu Projektā pieejamā finansējuma ietvaros Finanšu atbalsta pieteikumu iesniegšanas secībā, ja tiek sasniegta Līguma 3.7.apakšpunktā minētā atbalsta summa;
      3. Līguma otrajā un trešajā darbības gadā, Atbalsta saņēmējs, var pretendēt uz atbalsta summu Projektā pieejamā finansējuma apmērā Finanšu atbalsta pieteikumu iesniegšanas secībā.
   8. Līguma 2.1.apakšpunktā minētā atbalsta piešķirtais apmērs ir noteikts Aģentūras lēmumā par atbalsta piešķiršanu Atbalsta saņēmējam.
   9. Maksimālais Līguma 2.1.apakšpunktā minētā atbalsta saņemšanas periods ir trīs gadi no brīža, kad stājies spēkā lēmums par inkubācijas atbalsta piešķiršanu vai līdz šajā punktā norādītajiem termiņiem atkarībā no tā, kurš termiņš iestājas pirmais:
      1. Līguma 2.1.1.apakšpunktā minēta atbalsta saņemšanas gadījumā līdz 2027.gada 31.martam;
      2. Līguma 2.1.2. un 2.1.3.apakšpunktos minēta atbalsta saņemšanas gadījumā līdz Projekta īstenošanas termiņa beigām, proti, 2027.gada 30.jūnijam.
   10. Lai pretendētu uz Līguma 2.1.1.apakšpunktā minētā atbalsta saņemšanu jāiesniedz Finanšu atbalsta pieteikumu Aģentūrā līdz 2027.gada 15.februārim.
3. **Finanšu atbalsta pieteikuma apstiprināšanas kārtība**
   1. Lai pretendētu uz atbalstu MK noteikumu Nr.407 39.punktā minētajām darbībām, Atbalsta saņēmējs iesniedz aizpildītu Finanšu atbalsta pieteikumu atbilstoši Aģentūras informācijas sistēmā publicētajai formai un pievieno papildu iesniedzamos attiecināmo izmaksu pamatojošos dokumentus (veikto cenu aptauju dokumentāciju, iepriekšējās pieredzes apliecinošos dokumentus, citus vienkāršoto izmaksu pamatojošos dokumentus, apliecinājumu par interešu konflikta neesamību ar pakalpojuma sniedzēju vai piegādātāju un citus Finanšu atbalsta pieteikumā norādītos dokumentus).
   2. Finanšu atbalsta pieteikumu var iesniegt divas reizes kalendārajā gadā abos kopā ne vairāk kā 10 (desmit) atbalstāmajām darbībām, ievērojot Līgumā un turpmāk minēto:
      1. Finanšu atbalsta pieteikumā var iekļaut darbības, par kurām izmaksas ir radušās un tās ir pabeigtas pēc Finanšu atbalsta pieteikuma iesniegšanas un līdz maksājuma pieprasījuma iesniegšanai;
      2. Finanšu atbalsta pieteikumā iekļautu regulāru vai ilglaicīgu darbību īstenošanas termiņš nepārsniedz 12 mēnešu periodu;
      3. Atbalsta saņēmējs iepirkumu par Finanšu atbalsta pieteikumā iekļautajām darbībām ir veicis atbilstoši iepirkumu regulējošo normatīvo aktu prasībām, tai skaitā, ievērojot Līguma 6.1.2.apakšpunktu;
      4. kopējā pieprasītā *de minimis* atbalsta summa, nepārsniedz Līgumā noteikto.
   3. Aģentūra 20 (divdesmit) darba dienu laikā izvērtē Atbalsta saņēmēja Finanšu atbalsta pieteikumu atbilstoši Iekšējiem noteikumiem, tai skaitā izvērtē Finanšu atbalsta pieteikumā definēto plānoto sasniedzamo rezultātu katrai atbalstāmai darbībai un izmaksu pamatotību, izvērtējot iesniegtos izmaksu aprēķinus un pamatojošos dokumentus:
      1. ja Aģentūra, izvērtējot Finanšu atbalsta pieteikuma atbilstību Iekšējiem noteikumiem, konstatē, ka Atbalsta saņēmējs un Finanšu atbalsta pieteikums atbilst Iekšējos noteikumos noteiktajiem kritērijiem, Aģentūra, saskaņā ar Līguma noteikumu 10.1.apakšpunktā noteikto, informē Atbalsta saņēmēju par Finanšu atbalsta pieteikuma apstiprināšanu un *de minimis* atbalsta piešķiršanu;
      2. ja Aģentūra, izvērtējot Finanšu atbalsta pieteikuma atbilstību Iekšējiem noteikumiem, konstatē neatbilstību kādam no Iekšējos noteikumos noteiktajiem kritērijiem vai tai nav pietiekoša informācija, lai izvērtētu atbilstību kritērijiem, Aģentūra nosūta vēstuli par papildu informācijas pieprasīšanu saskaņā ar Līguma noteikumu 10.1.apakšpunktā noteikto;
      3. Atbalsta saņēmējam papildu informācija jāiesniedz Aģentūrā 10 (desmit) darba dienu laikā no pieprasījuma saņemšanas, līdz ar to Finanšu atbalsta pieteikuma izskatīšanas termiņš tiek pagarināts par papildu informācijas iesniegšanai un izvērtēšanai nepieciešamo laiku;
      4. Aģentūra septiņu darba dienu laikā no papildu informācijas saņemšanas dienas izvērtē iesniegto informāciju atbilstoši Iekšējiem noteikumiem. Ja Aģentūra, izvērtējot papildu informācijas atbilstību Iekšējiem noteikumiem, konstatē, ka Atbalsta saņēmējs un Finanšu atbalsta pieteikums atbilst kritērijiem, Aģentūra informē Atbalsta saņēmēju par Finanšu atbalsta pieteikuma apstiprināšanu un *de minimis* atbalsta piešķiršanu, nosūtot vēstuli saskaņā ar Līguma noteikumu 10.1.apakšpunktā noteikto;
      5. ja Aģentūra, izvērtējot papildu informācijas atbilstību Iekšējiem noteikumiem, konstatē, ka Atbalsta saņēmējs un/vai Finanšu atbalsta pieteikums neatbilst kritērijiem, kā arī, ja Atbalsta saņēmējs atbilst kritērijiem, bet Finanšu atbalsta pieteikumā iekļautās darbības nav atbalstāmas vai par tām nav pievienota Līguma noteikumu 4.1.apakšpunktā minētā izmaksu aprēķinu pamatojošā dokumentācija, Aģentūra, saskaņā ar Līguma noteikumu 10.1.apakšpunktā noteikto, informē Atbalsta saņēmēju par Finanšu atbalsta pieteikuma noraidīšanu.
   4. Finanšu atbalsta pieteikumā iekļautā atbalstāmā darbība un/vai izmaksu grupa/pozīcija tiek apstiprināta kā individuāli fiksēts summas maksājums vai vienas vienības izmaksu likme. Kopējā atbalsta summa tiek apstiprināta saskaitot visas atbalstāmo darbību pozīcijas.
   5. Aģentūras apstiprinātajā Finanšu atbalsta pieteikuma atbalstāmajās darbībās, kas apstiprinātas kā individuāli fiksēts summas maksājums izmaiņas nav pieļaujamas. Finanšu atbalsta pieteikuma atbalstāmās darbības, kas apstiprinātas kā vienas vienības izmaksu likme var tikt precizētas, iesniedzot informāciju saskaņā ar Līguma noteikumu 10.1.apakšpunktā noteikto. Aģentūra iesniegto informāciju izvērtē kopā ar maksājuma pieprasījumu.
   6. Atbalsta saņēmējs var atteikties no Finanšu atbalsta pieteikumā iekļautajām atbalstāmajām darbībām un/vai izmaksu pozīcijām, ja tām ir noteikts atsevišķs sasniedzamais rezultāts un atbalsta summa. Ja maksājuma pieprasījums par Finanšu atbalsta pieteikumā apstiprinātajām darbībām nav iesniegts Aģentūrā Līguma noteikumu 5.3.apakšpunktā noteiktajos termiņos, Aģentūra var precizēt Finanšu atbalsta pieteikumā piešķirto *de minimi*s atbalstu atbilstoši faktiski izmaksātajam *de minimis* atbalstam.
   7. Finanšu atbalsta pieteikums tiek uzskatīts par īstenotu, ja Aģentūra ir apstiprinājusi Atbalsta saņēmēja maksājuma pieprasījumu vai pieprasījumus.

1. **Maksājuma pieprasījuma iesniegšanas kārtība un atbalsta sniegšana**
   1. Lai saņemtu Līguma 2.1.1.apakšpunktā minēto atbalstu, Atbalsta saņēmējs iesniedz Aģentūrā atbilstoši aizpildītu maksājuma pieprasījumu (turpmāk – Maksājuma pieprasījums), izmaksas attaisnojošos dokumentus (ja attiecas), īstenotās darbības sasniegto rezultātu vai starprezultātu apliecinošos dokumentus vai to kopijas, kā arī citus dokumentus. Maksājuma pieprasījuma forma, tai skaitā, papildus iesniedzamo attaisnojošo dokumentu uzskaitījums, pieejama Aģentūras informācijas sistēmā.
   2. Atbalsta saņēmējs Maksājuma pieprasījumu iesniedz Aģentūras informācijas sistēmā.
   3. Atbalsta saņēmējs Maksājuma pieprasījumu iesniedz ne vēlāk kā viena gada un trīs mēnešu laikā pēc attiecīgā Finanšu atbalsta pieteikuma apstiprināšanas, bet:
      1. ne vēlāk kā trīs mēnešus pēc Maksājuma pieprasījumā iekļautās atbalstāmās darbības īstenošanas;
      2. kamēr ir spēkā Līgums;
      3. ne vēlāk kā Līguma 3.9.1.apakšpunktā minētajā termiņā.
   4. Iesniedzot Maksājuma pieprasījumu par Līguma 2.1.1.apakšpunktā minētajām atbalstāmajām darbībām:
      1. atbalsts tiks sniegts par notikušu darbību atbilstoši Finanšu atbalsta pieteikumā apstiprinātajām izmaksu pozīcijām un atbalsta apmēriem. Ja Finanšu atbalsta pieteikumā apstiprinātais katras darbības vai aktivitātes plānotais rezultāts atbilst sasniegtajiem rezultātiem vai starprezultātiem;
      2. Atbalsta saņēmējs par attiecīgajā Finanšu atbalsta pieteikumā apstiprinātām darbībām Maksājuma pieprasījumu var iesniegt par vienu, par vairākām vai par visām pabeigtām darbībām, ja vien katrai darbībai ir noteikts savs sasniedzamais rezultāts vai starprezultāts un tas ir sasniegts:
   5. Aģentūra 13 (trīspadsmit) darba dienu laikā no Maksājuma pieprasījuma saņemšanas dienas izvērtē Maksājuma pieprasījumu atbilstoši Iekšējiem noteikumiem:
      1. ja Aģentūra, izvērtējot Maksājuma pieprasījuma atbilstību Iekšējiem noteikumiem, konstatē, ka Atbalsta saņēmējs un Maksājuma pieprasījums atbilst kritērijiem, Aģentūra, saskaņā ar Līguma noteikumu 10.1.apakšpunktā noteikto, informē Atbalsta saņēmēju par atbalsta ietvaros izmaksājamo *de minimis* atbalsta apmēru;
      2. ja Aģentūra, izvērtējot Maksājuma pieprasījuma atbilstību Iekšējiem noteikumiem, konstatē neatbilstību kādam no kritērijiem vai tai nav pietiekoša informācija, lai izvērtētu atbilstību kritērijiem, Aģentūra nosūta vēstuli par papildu informācijas pieprasīšanu saskaņā ar Līguma noteikumu 10.1.apakšpunktā noteikto;
      3. Atbalsta saņēmējam papildu informācija jāiesniedz Aģentūrā 10 (desmit) darba dienu laikā no pieprasījuma saņemšanas, līdz ar to Maksājuma pieprasījuma izskatīšanas termiņš tiek pagarināts par papildu informācijas iesniegšanai un izvērtēšanai nepieciešamo laiku;
      4. Aģentūra septiņu darba dienu laikā no papildu informācijas saņemšanas dienas izvērtē iesniegto informāciju atbilstoši Iekšējiem noteikumiem. Ja Aģentūra, izvērtējot papildu informācijas atbilstību Iekšējiem noteikumiem, konstatē, ka Atbalsta saņēmējs un Maksājuma pieprasījums atbilst kritērijiem, Aģentūra, saskaņā ar Līguma noteikumu 10.1.apakšpunktā noteikto, informē Atbalsta saņēmēju par atbalsta ietvaros izmaksājamo *de minimis* atbalsta apmēru;
      5. ja Aģentūra, izvērtējot iesniegto papildu informāciju, konstatē neatbilstību kādam no Iekšējos noteikumos noteiktajiem kritērijiem, tad:
         1. ja konstatētā neatbilstība neskar visus Maksājuma pieprasījumā norādītos izdevumus, Aģentūra informē Atbalsta saņēmēju saskaņā ar Līguma noteikumu 10.1.apakšpunktā noteikto, norādot atbalsta ietvaros izmaksājamo *de minimis* atbalsta apmēru, kā arī pamatojumu pieprasītās atbalsta summas samazināšanai;
         2. ja konstatētā neatbilstība skar visu Maksājuma pieprasījumā norādītos izdevumus, Aģentūra saskaņā ar Līguma noteikumu 10.1.apakšpunktā noteikto, nosūta Atbalsta saņēmējam atteikumu atbalsta izmaksai (norādot pamatojumu).
   6. Atbalsta saņēmējs var saņemt atbalsta finansējuma izmaksu, ja ir izpildīti šādi nosacījumi:
      1. veiktie izdevumi ir atbilstoši drošas finanšu vadības principiem, ir samērīgi un ekonomiski pamatoti;
      2. Aģentūra no iesniegtā Maksājuma pieprasījuma, tai skaitā dokumentiem, un iesniegtās papildu informācijas (ja attiecināms), ir guvusi pārliecību par Finanšu atbalsta pieteikumā apstiprināto darbību un/ vai aktivitāšu faktisko īstenošanu, kā arī katras darbības un/vai aktivitātes plānotais rezultāts atbilst sasniegtajiem rezultātiem;
      3. Atbalsta saņēmējs ir sagatavojis un Līgumā paredzētajā kārtībā Aģentūrā iesniedzis Maksājuma pieprasījumu par jau īstenotām atbalstāmām darbībām un sasniegtiem rezultātiem, un Aģentūra ir apstiprinājusi tajā norādītās attiecināmās izmaksas (arī samazinātā apmērā);
      4. Atbalsta saņēmējs ir iesniedzis progresa pārskatus atbilstoši Līguma noteikumu 6.1.4. un 6.1.5.apakšpunktos noteiktajai kārtībai.
   7. Aģentūra proporcionāli samazina atbalsta finansējumu, ja ir konstatēti neatbilstoši veiktie izdevumi, t.i., izdevumi, kurus nav pamatoti attiecināt no Eiropas Savienības vispārējā budžeta, jo tie radušies Atbalsta saņēmēja darbības vai bezdarbības dēļ, pārkāpjot Līguma, MK noteikumu, Vienošanās par projekta īstenošanu, Iekšējo noteikumu, Latvijas Republikas vai Eiropas Savienības tiesību aktu prasības, tajā skaitā:
      1. pēc Aģentūras pieprasījuma nav iesniegti izdevumus pamatojošie dokumenti vai to kopijas, īstenoto darbību un sasniegto rezultātu apliecinošie dokumenti vai to kopijas, vai iesniegtie dokumenti nav pietiekami, lai apliecinātu attiecināmo izmaksu rašanos;
      2. līdzekļu izlietojums nav samērīgs, ekonomiski pamatots vai neatbilst pareizas finanšu vadības principiem;
      3. nav ievēroti Līgumā un MK noteikumos Nr.407 noteiktie izmaksu ierobežojumi;
      4. Atbalsta saņēmējs Līguma darbības laikā ir maldinājis Aģentūru vai ES fondu vadībā iesaistītās iestādes, sniedzot nepatiesu informāciju, un nav lietderīgi un samērīgi vienpusēji izbeigt Līgumu atbilstoši Līguma noteikumu 11.2.3.apakšpunktam.
2. **Pušu pienākumi un tiesības**
   1. **Atbalsta saņēmēja pienākumi:**
      1. īstenojot Līgumu, nodrošināt atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem;
      2. Līguma īstenošanas laikā atbalstāmo darbību nodrošināšanai nepieciešamo pakalpojumu iegādi veikt atbilstoši iepirkumu regulējošo normatīvo aktu prasībām, tai skaitā veikt cenu aptauju;
      3. nodrošināt Aģentūru ar visu Atbalsta saņēmēja rīcībā esošo informāciju un dokumentāciju, kas nepieciešama atbalsta saņemšanai, iesniegt to saskaņā ar Līguma 10.1.apakšpunktā noteikto, Aģentūras noteiktajā termiņā un kvalitātē;
      4. 10 (desmit) darba dienu laikā no Līguma noslēgšanas Aģentūras informācijas sistēmā iesniegt sākotnējo progresa pārskatu;
      5. reizi sešos mēnešos (janvārī un jūlijā) Aģentūras informācijas sistēmā iesniegt pusgada progresa pārskatu. Ja Aģentūra ir apturējusi atbalsta sniegšanu atbilstoši Līguma 7.3.6.apakšpunktam, Atbalsta saņēmējam ir pienākums turpināt iesniegt Pusgada progresa pārskatu atbilstoši šajā apakšpunktā noteiktajai kārtībai;
      6. nepieciešamības gadījumā nodrošināt Aģentūrai iespēju veikt pārbaudi klātienē pakalpojuma sniegšanas vietā vai pie Atbalsta saņēmēja;
      7. atbilstoši Eiropas Savienības fondu dokumentu uzglabāšanas prasībām uzglabāt un nepieciešamības gadījumā nodrošināt pieejamību visiem dokumentiem, kas pierāda darbību īstenošanu un/vai rezultātu sasniegšanu. Ar darbību/aktivitāšu īstenošanu saistītie izmaksu pamatojošie dokumenti (piemēram, maksājuma uzdevumi, rēķini u.c.) jāglabā un jāspēj Aģentūrai vai citām Eiropas Savienības fondu īstenošanā iesaistītām iestādēm uzrādīt atbilstoši nacionālo normatīvo aktu par grāmatvedības dokumentu uzglabāšanas prasībām;
      8. nodrošināt Aģentūrai iespējas veikt uzraudzību un kontroli visā Līguma darbības laikā, nodrošinot Aģentūras prasību izpildi un brīvu piekļūšanu ar atbalsta saņemšanu saistītiem dokumentiem un informācijai. Saskaņā ar Vienošanos par projekta īstenošanu MK noteikumos Nr.407 noteiktajā kārtībā, nodrošināt Eiropas Savienības fondu uzraudzībā iesaistītajām iestādēm iespējas veikt uzraudzību un kontroli visā Līguma darbības laikā, nodrošinot Eiropas Savienības fondu uzraudzībā iesaistīto iestāžu prasību izpildi un brīvu piekļūšanu ar atbalsta saņemšanu saistītiem dokumentiem un informācijai, kā arī saskaņā ar Līgumu līdzfinansētajiem nodevumiem (ķermeniskās un bezķermeniskās lietas, kas radušās Līguma izpildes ietvaros);
      9. nodrošināt, ka nodevumi, kas radušies Līguma izpildes ietvaros, netiek atsavināti (dāvināti, pārdoti, mainīti vai veiktas jebkādas citas darbības, kā rezultātā īpašumtiesības no Atbalsta saņēmēja pāriet citai personai) vai nodoti valdījumā vai lietošanā trešajām personām un tiek saglabāti atbalsta saņemšanas laikā un vienu gadu pēc atbalsta saņemšanas;
      10. nekavējoties rakstveidā informēt Aģentūru par jebkuriem apstākļiem, kas varētu ietekmēt Atbalsta saņemšanas atbilstību Līgumam, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv jebkādi citi būtiski notikumi vai apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt Atbalsta sniegšanu;

Līguma darbības laikā katru gadu pēc gada pārskata apstiprināšanas, iesniedzot pieteikumu Aģentūras pakalpojumiem vai Maksājuma pieprasījumu (ja attiecināms), kā arī tad, ja ar Atbalsta saņēmēju ir notikušas izmaiņas (apvienots, iegādāts, sadalīts) pievieno, atbilstoši normatīvajiem aktiem, kas paredz kārtību, kādā komercsabiedrības deklarē savu atbilstību mazās (sīkās) un vidējās komercsabiedrības statusam, mazā vidējā komersanta deklarāciju;

Līguma darbības laikā Aģentūras informācijas sistēmā Atbalsta saņēmēja profilā aktualizēt izmaiņas Atbalsta saņēmēja pamatdatos (kontaktinformācija, juridiskā adrese, Atbalsta saņēmēja pārstāvis) trīs darba dienu laikā pēc to maiņas;

noskaidrot un izpildīt visas normatīvajos aktos noteiktās prasības un pienākumus saistībā ar Atbalsta finansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;

atmaksāt Aģentūrai izdevumus, kuri radušies Atbalsta saņēmēja darbības vai bezdarbības dēļ, pārkāpjot Līguma, Latvijas Republikas vai Eiropas Savienības tiesību aktu prasības (turpmāk **-** Neatbilstoši veiktie izdevumi), 10 (desmit) darba dienu laikā pēc attiecīga Aģentūras pieprasījuma saņemšanas vai vienoties ar Aģentūru par Neatbilstoši veikto izdevumu atmaksas grafiku;

* + 1. ja Atbalsta saņēmējam ir sava tīmekļvietne, tad, ievērojot LIAA sagatavotās vizuālās identitātes vadlīnijas, tajā ievietot informāciju par dalību Projektā;
    2. ja Atbalsta saņēmējs Līguma 3.9.apakšpunktā minētajā atbalsta sniegšanas periodā, kā arī divus gadus pēc tā, tiks intervēts par uzņēmuma darbību, interviju laikā norādīt, ka tas ir saņēmis atbalstu sadarbībā ar Aģentūru, bet projekts tika līdzfinansēts no Eiropas Reģionālās attīstības fonda un valsts budžeta līdzekļiem;
    3. Atbalsta saņēmējam jāievēro vienlīdzīgu iespēju princips attiecībā uz atbalstāmo darbību pieejamību personām ar invaliditāti, tostarp gan attiecībā uz fizisko pieejamību, gan digitālo un informatīvo piekļūstamību;
    4. ievērot Aģentūras informācijas sistēmas lietošanas noteikumus, kuru aktuālā redakcija ir pieejama Aģentūras tīmekļvietnē [www.liaa.gov.lv](http://www.liaa.gov.lv) un Aģentūras informācijas sistēmā;
    5. uzņemties atbildību par visām Aģentūras informācijas sistēmā veiktajām darbībām, tai skaitā trešo personu veiktajām darbībām, ja šīs personas piekļūst Aģentūras informācijas sistēmai, izmantojot Atbalsta saņēmēja piekļuves datus, kurus tās ieguvušas vai nu ar Atbalsta saņēmēja atļauju, vai viņa neuzmanības rezultātā;
    6. pēc Aģentūras pieprasījuma un tās noteiktajā termiņā iesniegt citu Līguma izpildes nodrošināšanai nepieciešamo informāciju rakstveidā vai elektroniskā formā;
    7. pēc Aģentūras pieprasījuma un tās noteiktajā termiņā iesniegt pārskatu par pievienotās vērtības nodokļa summām, ja Maksājuma pieprasījumā attiecināmajās izmaksās iekļauts pievienotās vērtības nodoklis, saskaņā ar Ministru kabineta noteikumiem, kas nosaka Eiropas Savienības fondu projektu pārbaužu veikšanas kārtība 2021.–2027. gada plānošanas periodā;
    8. Līgumā norādītajā kartībā iesniegt Aģentūrā Finanšu atbalsta pieteikumu un nepieciešamības gadījumā to precizēt vai sniegt papildu informāciju;
    9. izpildīt Līguma pielikumā paredzētās darbības un noteiktajos termiņos sasniegt tajā norādītos mērķus;
    10. nodrošināt ar atbalstāmo nozari saistītās finanšu plūsmas skaidru nodalīšanu no citu Atbalsta saņēmēja darbības nozaru finanšu plūsmām, ja Atbalsta saņēmējs darbojas arī kādā no neatbalstāmajām nozarēm;
    11. neveikt aktivitātes, kur pastāv interešu konflikta, kas varētu ietekmēt Līguma godprātīgu, objektīvu un neitrālu izpildi, risks;
    12. ierasties uz ar Aģentūras pārstāvjiem saskaņotām tikšanām. Ja tas nav iespējams, nekavējoties, bet ne vēlāk kā divas darba dienas pirms noteiktā tikšanās datuma, informēt par to Aģentūru, saskaņojot citu tikšanās laiku;
    13. piedalīties visās Aģentūras rīkotajās komisijas sēdēs, dalībai kurās Atbalsta saņēmējs ir saņēmis uzaicinājumu;
    14. pēc Aģentūras pieprasījuma sagatavot prezentāciju sava uzņēmuma, tā biznesa modeļa, izvirzīto mērķu, veikto aktivitāšu, sasniegto rezultātu u.c. informācijas prezentēšanai, kā arī prezentēt sagatavoto materiālu;
    15. pastāvīgi sekot līdzi Pārstāvniecības aktualitātēm un rīkotajiem pasākumiem, apmeklēt Aģentūras rīkoto sākotnējo konsultāciju kursu, kā arī vismaz reizi mēnesī piedalīties tādos Pārstāvniecības rīkotajos pasākumos (ja tādi tiek organizēti), kas ir vērsti uz Līguma pielikumā minēto mērķu sasniegšanu;
    16. atbalsta sniegšanas periodā apmeklēt regulārās Pārstāvniecības rīkotās sanāksmes;
    17. iepazīties un ievērot Telpu izmantošanas rokasgrāmatu un ētikas normas;
    18. visā ar Līgumu saistītajā dokumentācijā, tajā skaitā uz darījumu apliecinošiem dokumentiem, norādīt Līguma numuru un projekta identifikācijas numuru 1.2.3.1/1/23/I/001.
  1. **Atbalsta saņēmēja tiesības:**
     1. ierosināt Aģentūrai pārskatīt Līguma pielikumā noteiktos mērķus vai ierosināt izvirzīt jaunus mērķus, ja minēto mērķu izpilde nav iespējama objektīvu iemeslu dēļ. Šādā gadījumā kopā ar šajā apakšpunktā minēto ierosinājumu Atbalsta saņēmējs iesniedz Pārstāvniecībā pierādījumus, kas apliecina mērķu īstenošanas neiespējamību;
     2. lūgt Aģentūrai aktualizēt informāciju *de minimis* atbalsta uzskaites sistēmā par Atbalsta saņēmējam piešķirtā *de minimis* atbalsta apmēru;
     3. atteikties no atbalsta saņemšanas, par to vismaz vienu mēnesi iepriekš rakstveidā informējot Aģentūru;
     4. pieprasīt Aģentūrai papildu atbalsta finansējumu, ja Aģentūras sākotnēji piešķirtais atbalsta finansējums ir izlietots, informējot Aģentūru par saņemto *de minimis* atbalstu atbilstoši normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem;
     5. iepriekš saskaņojot ar attiecīgās Pārstāvniecības darbinieku, izmantot koprades esošās sapulču telpas (ja tādas ir pieejamas) Atbalsta saņēmēja vajadzībām, kas vērstas uz Līguma pielikumā minēto mērķu sasniegšanu;
     6. Līguma 4.5.apakšpunktā noteiktajā kartībā iesniegt Finanšu atbalsta pieteikuma precizējumus.
  2. **Aģentūras pienākumi:**
     1. veikt Līguma īstenošanas uzraudzību, kontroli un izvērtēt tā īstenošanas atbilstību normatīvo aktu prasībām;
     2. izvērtēt Atbalsta saņēmēja iesniegtos dokumentus Līgumā noteiktajā kārtībā;
     3. neizpaust Aģentūras rīcībā esošo informāciju, par kuru Atbalsta saņēmējs norādījis kā uz komercnoslēpumu, izņemot, ja minētā informācija ir publiski pieejama, kā arī, ja tās publicēšanu paredz normatīvie akti;
     4. konstatējot Līguma īstenošanā pretrunu ar normatīvā akta vai Līguma noteikumiem, uzdot Atbalsta saņēmējam novērst minēto pretrunu Aģentūras noteiktajā termiņā;
     5. ievietot Aģentūras informācijas sistēmā informāciju par Līguma 6.4.5.apakšpunktā minētajiem apstākļiem un to izbeigšanos;
     6. pārtraukt atbalsta sniegšanu, ja ir iestājies Līguma 3.9.apakšpunktā paredzētais maksimālais atbalsta sniegšanas termiņš;
     7. Līguma noteiktajā kārtībā izvērtēt Atbalsta saņēmēja iesniegto Finanšu atbalsta pieteikumus un Maksājumu pieprasījumus, kā arī to precizējumus.
  3. **Aģentūras tiesības:**
     1. rīkot sākotnējo konsultāciju kursu Atbalsta saņēmējam;
     2. nepieciešamības gadījumā piesaistīt ekspertu pakalpojumu, preču, iekārtu u.c. izmaksu un atbilstības pārbaudei;
     3. nepieciešamības gadījumā veikt pārbaudi klātienē pakalpojuma sniegšanas vietā vai pie Atbalsta saņēmēja. Šādā gadījumā Aģentūra informē Atbalsta saņēmēju un, ja iespējams, pakalpojuma sniedzēju trīs darba dienas pirms plānotās pārbaudes veikšanas;
     4. izvērtēt Atbalsta saņēmēja iesniegtos ierosinājumus un lemt par to atbalstīšanu vai noraidīšanu;
     5. pārtraukt atbalsta sniegšanu, ja Projekta budžetā ir izlietots maksimāli pieejamais finansējums un tas liedz iespēju sniegt atbalstu Atbalsta saņēmējam;
     6. atsākt atbalsta sniegšanu Atbalsta saņēmējam pēc Līguma 6.4.5.apakspunktā minēto apstākļu izbeigšanās, ja Atbalsta saņēmējs atbilst Līgumā paredzētajiem atbalsta saņemšanas nosacījumiem. Informāciju par atbalsta sniegšanas apturēšanu un atjaunošanu publicē Aģentūras informācijas sistēmā, kā arī informē Atbalsta saņēmēju, nosūtot informāciju saskaņā ar Līguma noteikumu 10.1.apakšpunktā noteikto;
     7. piešķirt Atbalsta saņēmējam papildu atbalsta finansējumu, ja Atbalsta saņēmējs ir izlietojis Aģentūras sākotnēji piešķirto atbalsta finansējumu un tas atbilst Līgumā, Vienošanās par projekta īstenošanu un saistošajos normatīvajos aktos noteiktajām prasībām, un ir precizējis vai iesniedzis jaunu elektronisko uzskaites veidlapu par saņemto *de minimis* atbalstu atbilstoši normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem;
     8. ja Atbalsta saņēmējs neizmanto piešķirto atbalstu pilna apmērā, Aģentūra var precizēt *de minimis* summu;
     9. pagarināt Līguma noteikto Finanšu atbalsta pieteikumu un Maksājuma pieprasījuma izvērtēšanas termiņu objektīvu iemeslu dēļ, par to informējot Atbalsta saņēmēju;
     10. atteikt Līguma 2.1.1.apakšpunktā minētā atbalsta sniegšanu, ja Atbalsta saņēmējs nav iesniedzis Finanšu atbalsta pieteikumu vai Maksājuma pieprasījumu Līgumā noteiktajā kārtībā;
     11. atgūt no Atbalsta saņēmēja Neatbilstoši veiktos izdevumus un procentus, tajā skaitā iesniegt kreditora prasījumu par Neatbilstoši veiktiem izdevumiem un procentiem;
     12. ja pastāv kaut viens no zemāk minētajiem apstākļiem, Aģentūra pagarina Finanšu atbalsta pieteikuma vai Maksājuma pieprasījuma izskatīšanas laiku līdz šo apstākļu un to izraisīto seku pilnīgai novēršanai:
         1. Aģentūrai ir nepieciešams saņemt eksperta atzinumu vai citas kompetentās institūcijas informāciju, lai izvērtētu Finanšu atbalsta pieteikumā vai Maksājuma pieprasījumā iekļauto darbību un/vai izmaksu attiecināmību;
         2. Atbalsta saņēmējs nav iesniedzis papildu informāciju Līgumā noteiktajā termiņā un tas ir lūdzis termiņa pagarinājumu papildu informācijas iesniegšanai;
         3. ja pret Atbalsta saņēmēja atbildīgajām amatpersonām saistībā ar to darbībām Līguma vai Projekta īstenošanas ietvaros ir uzsākts kriminālprocess – līdz lēmuma pieņemšanai par kriminālprocesa izbeigšanu vai lēmuma pieņemšanai par konkrētas personas saukšanu pie kriminālatbildības, Aģentūra atliek atbalsta finansējuma maksājuma veikšanu. Ja lēmums par kriminālprocesa izbeigšanu vai lēmums par konkrētas personas saukšanu pie kriminālatbildības nav pieņemts un stājies spēkā līdz 2027. gada 30.martam, Atbalsta saņēmējs zaudē tiesības prasīt Aģentūrai veikt atbalsta finansējuma izmaksu.

1. **Neatbilstoši veikto izdevumu atmaksa**
   1. Ja Aģentūra projekta ietvaros ir konstatējusi Neatbilstoši veiktus izdevumus, tā:
      1. Neatbilstoši veiktos izdevumus un procentus no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem (ja attiecināms), ietur no kārtējā maksājuma Atbalsta saņēmējam un trīs darba dienu laikā par to informē Atbalsta saņēmēju;
      2. pieņem lēmumu par Neatbilstoši veikto izdevumu un procentu atgūšanu no Atbalsta saņēmēja un trīs darba dienu laikā to kopā ar pieprasījumu atmaksāt Neatbilstoši veiktos izdevumus un procentus nosūta Atbalsta saņēmējam, ja Līguma 7.1.1.apakšpunktā noteiktajā kārtībā Neatbilstoši veiktos izdevumus un procentus atgūt nav iespējams;
      3. Neatbilstoši veiktos izdevumus kopā ar procentiem atgūst tiesvedības ceļā normatīvajos aktos noteiktajā kārtībā, ja Līguma 7.1.1.apakšpunktā noteiktajā kārtībā Neatbilstoši veiktos izdevumus un procentus atgūt nav iespējams un ja Atbalsta saņēmējs 10 (desmit) darba dienu laikā pēc attiecīga Aģentūras pieprasījuma saņemšanas neatmaksā Aģentūrai Neatbilstoši veiktos izdevumus un procentus vai nav rakstiski vienojies ar Aģentūru par Neatbilstoši veikto izdevumu un procentu atmaksas grafiku.
2. **Līguma grozījumi**
   1. Grozījumus Līgumā var veikt tikai Pusēm savstarpēji vienojoties, izņemot Līguma 8.2., 8.4. un 8.5.apakšpunktos minētajos gadījumos.
   2. Iekšējos noteikumus un Aģentūras informācijas sistēmas lietošanas noteikumus Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aktuālā Iekšējo noteikumu un Aģentūras informācijas sistēmas lietošanas noteikumu redakcija ir pieejama Aģentūras tīmekļvietnē un Aģentūras informācijas sistēmā.
   3. Līguma grozījumi tiek sagatavoti elektroniska dokumenta veidā un parakstīti elektroniski ar drošu elektronisko parakstu, un satur laika zīmogu, izņemot Līguma noteikumu 8.2., 8.4. un 8.5.apakšpunktā minētos gadījumus. Līguma grozījumi stājas spēkā ar tā pēdējā droša elektroniskā paraksta un laika zīmoga pievienošanas datumu. Visi grozījumi tiek pievienoti Līgumam un kļūst par Līguma neatņemamu sastāvdaļu.
   4. Aģentūras ierosinātie Līguma grozījumi, kas neuzliek Atbalsta saņēmējam Līgumā vai normatīvajos aktos, kas nosaka atbalsta saņemšanas nosacījumus, neparedzētus pienākumus un, kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
   5. Ja grozījumi Līgumā veicami, jo spēkā stājušies MK noteikumu Nr.407 grozījumi, kā rezultātā tiek ietekmēta Līguma izpilde, Aģentūra Līguma grozījumus veic vienpusējā kārtā un tie stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
3. **Dokumentu glabāšana**
   1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu.
   2. Atbalsta saņēmējs nodrošina informācijas pieejamību 10 (desmit) gadus, skaitot no atbalsta piešķiršanas dienas, atbilstoši MK noteikumu Nr.407 82.punktā minētajam.
4. **Informācijas apmaiņa un Atbalsta saņēmēja kontaktpersona**
   1. Jebkura Pusēm saistoša informācijas apmaiņa sakarā ar Līgumu ir veicama rakstiski Aģentūras informācijas sistēmā, uz Aģentūras informācijas sistēmā norādīto e-pasta adresi vai Pārstāvniecības e-pasta adresi \_\_\_\_\_\_\_\_\_\_\_[@liaa.gov.lv](mailto:eksports@liaa.gov.lv).
   2. Ja tehnisku iemeslu dēļ platformā Aģentūras informācijas sistēmā nav iespējams nodrošināt Līguma saraksti, tad tā veicama uz šādām e-pasta adresēm:
      1. Aģentūras e-pasta adrese, kas noradīta 10.1.apakšpunktā;
      2. Atbalsta saņēmēja e-pasta adrese, kas norādīta Aģentūras informācijas sistēmā;
      3. steidzamos gadījumos informāciju var nodot telefoniski, ar noteikumu, ka ne vēlāk kā trīs darba dienu laikā attiecīgais dokuments tiek nosūtīts Līguma 10.1.apakšpunktā noteiktajā kārtībā. Informācija, kas nav nosūtīta Līguma 10.1.apakšpunktā noteiktajā kārtībā, nav saistoša otrai Pusei.
   3. Paziņojumi, kas nosūtīti no Līguma 10.2.1. un 10.2.2.apakšpunktos minētajām elektroniskajām adresēm vai Aģentūras informācijas sistēmā, ir saistoši Pusēm bez paraksta, izņemot, ja Līgumā paredzēts pretējais.
   4. Atbalsta saņēmēja apstiprinātais un iesniegtais elektroniskais dokuments Aģentūras informācijas sistēmā ir līdzvērtīgs papīra formātā iesniegtam un parakstītam dokumentam.
   5. Informācijas apmaiņa platformā Aģentūras informācijas sistēmā notiek saskaņā ar tās lietošanas noteikumiem.
   6. Atbalsta saņēmēja pārstāvis tiek pilnvarots Aģentūras informācijas sistēmā, kura pienākums ir nodrošināt Atbalsta saņēmēja no Līguma izrietošo pienākumu izpildi, tai skaitā, bet ne tikai, uzņemties saistības Atbalsta saņēmēja vārdā, parakstīt ar Līguma izpildi saistītos dokumentus.
   7. Atbalsta saņēmējs Aģentūras informācijas sistēmā saskaņā ar tās lietošanas noteikumiem piešķir tiesības Atbalsta saņēmēja pārstāvjiem iesniegt Atbalsta saņēmējam saistošus paziņojumus un uzņemties saistības Atbalsta saņēmēja vārdā.
5. **Līguma darbības termiņš un Līguma izbeigšana**
   1. Līgums stājas spēkā pēc tā parakstīšanas. Līgums ir spēkā līdz Līgumā noteikto saistību pilnīgai izpildei.
   2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:
      1. Atbalsta saņēmējs nav izpildījis Līguma saistības noteiktajā laikā un apjomā vai noteiktajā termiņā nav iesniedzis Aģentūrai pieprasītos dokumentus;
      2. Atbalsta saņēmējs kļuvis par neatbilstošu kritērijiem, kas noteikti MK noteikumos Nr.407, Līgumā, Iekšējos noteikumos vai citos saistošajos normatīvajos aktos;
      3. Atbalsta saņēmējs Līguma darbības laikā ir maldinājis Aģentūru vai Eiropas Savienības fondu vadībā iesaistītās iestādes, sniedzot nepatiesu informāciju;
      4. Aģentūrai nav pieejams finansējums vai Vienošanās par projekta īstenošanu ir izbeigta;
      5. ir sasniegta Aģentūras lēmumā par atbalsta piešķiršanu Atbalsta saņēmējam norādītā atbalsta summa;
      6. Atbalsta saņēmējs nepilda Līgumā paredzētās saistības, procedūras vai pārkāpj Pārstāvniecības Telpu izmantošanas rokasgrāmatā ietvertos telpu izmantošanas nosacījumus;
      7. Aģentūras ieskatā turpmāka biznesa inkubācijas atbalsta sniegšana neveicina Atbalsta saņēmēja izaugsmi;
      8. ir beidzies Projekta īstenošanas termiņš.
   3. Atbalsta saņēmējs jebkurā laikā ir tiesīgs vienpusēji izbeigt Līgumu, par to vismaz vienu mēnesi pirms Līguma izbeigšanas rakstveidā informējot Aģentūru.
   4. Izbeidzot Līgumu pirms termiņa, Līguma nosacījumi attiecībā uz dokumentu glabāšanu, informācijas sniegšanu Aģentūrai un Pušu atbildību paliek spēkā arī pēc Līguma izbeigšanas, ja Aģentūra nav noteikusi citādi.
6. **Pušu atbildība**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.
   2. Pusei, kurai iestājas Līguma 12.1.apakšpunktā minētie apstākļi, par šādu apstākļu iestāšanos piecu darba dienu laikā rakstveidā jāpaziņo otrai Pusei. Ziņojumā jānorāda, kādā termiņā, tās ieskatā ir iespējama un paredzama Līgumā noteikto saistību izpilde, un pēc otras Puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, bet ne ilgāk kā līdz MK noteikumu Nr.407 54.punktā minētajam termiņam, ja vien Projekts vai Projekta daļa biznesa inkubācijas atbalsta nodrošināšanai netiek pārtraukts vai pabeigts pirms MK noteikumos minētajā termiņā.
   3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu Latvijas Republikā spēkā esošo normatīvo aktu prasībām.
   4. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveiks to atlīdzināšanu, kā arī nepalielinās atbalsta apjomu un neveiks kompensācijas samaksu par kaitējumu.
7. **Piemērojamās tiesības un strīdu izšķiršana**
   1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem.
   2. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.
8. **Noslēguma noteikumi**
   1. Parakstot Līgumu, Atbalsta saņēmējs piekrīt tam, ka ar informāciju, kuru tas ir nodevis Aģentūrai kā komercnoslēpumu, var iepazīties visas Projekta īstenošanas nodrošināšanā iesaistītās personas, kā arī uzraugošās un kontrolējošās iestādes.
   2. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski.
   3. Atbalsta saņēmējs piekrīt saņemt dokumentus no Aģentūras, kas parakstīti ar drošu elektronisko parakstu.
9. **Citi noteikumi**
   1. Līgums tiek parakstīts elektroniski ar drošu elektronisko parakstu. Atbalsta saņēmējam tā elektroniski parakstīts Līgums jānosūta Aģentūrai tās noteiktajā termiņā. Ja Līgums nav atsūtīts noteiktajā termiņā, tas uzskatāms par spēkā neesošu un Aģentūra Iekšējo noteikumu norādītajā kārtībā pieņem lēmumu par lietvedības izbeigšanu.
   2. Ar Līgumā minētajām iesniedzamo dokumentu formām Atbalsta saņēmējs var iepazīties Aģentūras informācijas sistēmā.
   3. Līgums sagatavots uz 13 (trīspadsmit) lapām un ar pielikumu Atbalsta saņēmēja sasniedzamie mērķi uz vienas lapas.

**Pušu rekvizīti un paraksti**

|  |  |
| --- | --- |
| Aģentūra **Latvijas Investīciju un attīstības aģentūra**  Pērses iela 2, Rīga, LV-1442  PVN LV 90001739473  VK Rīgas norēķinu centrs  Valsts kase TRELLV22  Konts: LV12TREL212004516500B  Tālr.: +371 67039400  E-pasts: pasts@liaa.gov.lv  **Aģentūras vārdā:**  Biznesa inkubatoru departamenta direktore  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D.Pīlapa | **Atbalsta saņēmējs**  **SIA “ ”**  Adrese  Reģ.nr.  Banka:  SWIFT:  Konts:  Tālr.: +371  E-pasts:  **Atbalsta saņēmēja vārdā:**  /amats/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  V.Uzvārds |

ŠIS DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU

Pielikums

Līgumam par inkubācijas atbalsta

piešķiršanu Nr. 10.2.-1-L-2024/\_\_

**Atbalsta saņēmēja sasniedzamie mērķi**

Atbalsta saņēmējs attiecīgajā laika periodā no Līguma spēkā stāšanās dienas apņemas sasniegt šādus mērķus:

* 1. <...> (*mērķa nosaukums*) līdz 20\_\_.gada \_\_.\_\_\_\_\_\_\_\_\_\_\_\_;
  2. <...> (*mērķa nosaukums*) līdz 20\_\_.gada \_\_.\_\_\_\_\_\_\_\_\_\_\_\_;
  3. <...> (*mērķa nosaukums*) līdz 20\_\_.gada \_\_.\_\_\_\_\_\_\_\_\_\_\_\_.

1. “Vienas vienības izmaksu likmes piemērošanas metodika gala labuma guvēju finanšu atbalsta nodrošināšanai darba algai biznesa inkubācijas atbalsta ietvaros Eiropas Savienības kohēzijas politikas programmas 2021.–2027.gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” ietvaros” un “Fiksētās summas maksājuma piemērošanas metodika gala labuma guvēju finanšu atbalsta nodrošināšanai biznesa inkubācijas atbalsta ietvaros Eiropas Savienības kohēzijas politikas programmas 2021.–2027.gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” ietvaros”. Pieejamas: [www.esfondi.lv](https://www.esfondi.lv/normativie-akti-un-dokumenti/2021-2027-planosanas-periods). [↑](#footnote-ref-2)